Ax-1

Ax-1 jeb Axiom Mission 1 bija ASV uzņēmuma SpaceX kosmosa kuģa Crew Dragon komerciāls lidojums uzņēmuma Axiom Space uzdevumā.
Tas orbītā tika palaists 2022. gada 8. aprīlī un nākamajā dienā saslēdzās ar Starptautisko kosmosa staciju. Nolaižamais aparāts uz Zemes atgriezās 25. aprīlī.

Šis ir pirmais pilnībā komerciālais kosmosa kuģa lidojums uz SKS.

Ax-1 tika izmantots jauns kosmosa kuģa nolaižamais aparāts Endeavour (C2006). Nesējraķetei tika izmantota pirmā pakāpe (sērijas numurs B1062), kas bija startējusi jau 4 reizes.

 Apkalpe 
Ax-1 apkalpe augšupceļā un lejupceļā:
Kosmonauts PozīcijaLidojums pēc skaitaValsts, organizācija Maikls Lopess-Alegrija ↑↓ Kosmosa kuģa komandieris 5. , Axiom Space Lerijs Konors ↑↓ Pilots 1.  Eitans Stibe ↑↓ Misijas speciālists 1 1.  Marks Peitī ↑↓ Misijas speciālists 2 1. 

Dublieru apkalpe:
 Pegija Vitsone, komandieris, 
 Džons Šofners, pilots, 

 Lidojuma gaita 
Ax-1 tika palaists  15:17:12 UTC ar nesējraķeti Falcon 9 Block 5 no Kanaveralas zemesraga Gaisa spēku stacijas starta laukuma SLC-39A.

Pēc derīgās kravas atdalīšanas raķetes pirmā pakāpe nolaidās uz peldošas platformas A Shortfall of Gravitas Atlantijas okeānā.

9. aprīlī 12:29 UTC Endeavour automātiskā režīmā saslēdzās ar SKS pie Harmony modulim augšpusē pievienotā adaptera PMA-3 saslēgšanās mezgla IDA-3.

Sākotnēji kosmosa kuģim bija paredzēts nolaisties 20. aprīlī, bet slikto laikapstākļu dēļ (stiprs vējš) Floridas piekrastē nolaišanās vairākkārt tika pārcelta.
25. aprīlī 01:10 UTC kosmosa kuģis atvienojās no stacijas.  17:07 UTC nolaižamais aparāts nolaidās Atlantijas okeānā, Floridas tuvumā. Lidojuma ilgums bija 17 dienas 1 stunda 49 minūtes.

 Atsauces 

 Ārējās saites 
 Ax-1 Axiom Space
 AX-1 MISSION SpaceX
 Crew Dragon Gunter Dirk Krebs

Kategorija:Dragon kosmosa kuģis